L 28/40 Jurnalul Oficial al Uniunii Europene 2.2.2011 DECIZII DECIZIA 2011/69/PESC A CONSILIULUI din 31 ianuarie 2011 de modificare a Deciziei 2010/639/PESC a Consiliului privind măsurile restrictive împotriva anumitor funcționari din Belarus CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 25 octombrie 2010, Consiliul a adoptat Decizia 2010/639/PESC privind măsurile restrictive împotriva anumitor funcţionari din Belarus ()). Având în vedere alegerile prezidențiale frauduloase din 19 decembrie 2010 și represiunea violentă a opoziției democratice, a societății civile și a reprezentanților mass-mediei independente din Belarus, ar trebui anulată suspendarea restricțiilor de călătorie în ceea ce priveşte persoanele menționate la articolul 1 alineatul (1) literele (b) şi (c) din Decizia 2010/639/PESC. Mai mult, ar trebui să se impună măsuri restrictive împotriva persoanelor responsabile de procesul electoral fraudulos şi de represiunea împotriva opoziției. În plus, ar trebui actualizate informațiile referitoare la anumite persoane din listele cuprinse în anexele 1, I, III și IV la Decizia 2010/639/PESC. Consiliul va reexamina periodic situația din Belarus și va evalua orice acţiuni ale autorităților din Belarus îndreptate spre o ameliorare a respectării valorilor democratice, a drepturilor omului și a libertăților fundamentale, inclusiv libertatea de exprimare și a presei, libertatea de întrunire şi de asociere politică și statul de drept. Decizia 2010/639/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2010/639/PESC se modifică după cum urmează: 1. La articolul 1 alineatul (1) se adaugă următoarea literă (d): () JO L 280, 26.10.2010, p. 18. „(d) sunt răspunzătoare de încălcările standardelor electorale internaționale care au marcat alegerile prezidențiale organizate în Belarus la 19 decembrie 2010, precum şi de represiunea împotriva societății civile şi a opoziției democratice, precum și a persoanelor asociate cu acestea, în conformitate cu lista din anexa IIIA.” . Articolul 2 se înlocuieşte cu următorul text: „Articolul 2 (1) Toate fondurile şi resursele economice care aparţin, se află în proprietatea, sunt deținute sau controlate de către persoanele care sunt responsabile: (a) de încălcarea standardelor electorale internaționale în alegerile prezidențiale  desfăşurate  în Belarus, la 19 martie 2006, precum și de represiunea societății civile şi a opoziției democratice, precum şi de către persoanele fizice sau juridice, entitățile sau organismele asociate cu acestea, enumerate la anexa IV; (b) de încălcarea standardelor electorale internaționale în alegerile prezidențiale  desfăşurate  în Belarus, la 19 decembrie 2010, precum și de represiunea împotriva societății civile și a opoziției democratice, precum şi de către persoanele fizice sau juridice, entitățile sau organismele asociate cu acestea, enumerate la anexa INIA; sunt îngheţate. (2) Niciun fond și nicio resursă economică nu se pune, direct sau indirect, la dispoziția persoanelor ale căror nume figurează în anexele IIA sau IV şi nici nu se foloseşte în beneficiul acestora.” . La articolul 3 alineatul (1), litera (a) se înlocuieşte cu următorul text: „(a) necesare pentru a răspunde nevoilor fundamentale ale persoanelor enumerate în lista din anexele IIA sau IV şi ale membrilor familiilor aflați în întreținerea acestora, în special pentru a acoperi cheltuielile legate de plata produselor alimentare, chirii sau împrumuturi ipotecare, medicamente şi tratamente medicale, impozite, prime de asigurare și redevențe pentru servicii publice,”